Hold Me Closer

«Hold Me Closer» (norsk oversettelse: hold meg tettere) er en popsang fra 2022 med den svenske sangeren og låtskriveren Cornelia Jakobs. Sangen ble utgitt 26. februar 2022 og vant svenske Melodifestivalen samme år. Med seieren var «Hold Me Closer» Sveriges bidrag i Eurovision Song Contest 2022 i Torino i Italia, der den endte på fjerdeplass.

Om sangen 
Jakobs skrev sangen sammen med låtskriverne David Zandén og Isa Molin. Sangen handler om det følelsesmessige kaoset som oppstår når man jobber seg gjennom et vanskelig brudd. Og hvordan man ønsker å holde fast på partneren, selv om en skjønner at forholdet er i ferd med å ta slutt.

Sangen ble sendt inn til SVTs sangkonkurranse Melodifestivalen 2022. Der ble den plukket ut til å delta blant 28 deltakerlåter. Jakobs hadde tidligere deltatt i Melodifestivalen i 2011 og 2012 som del av popgruppen Love Generation, og i 2021 som en av låtskriverne til «Best of Me».

Jakobs vant den første delfinalen lørdag 5. februar 2022, og foran finalen var «Hold Me Closer» den store favoritten. Sangen innfridde favorittstempelet og vant Melodifestivalen 12. mars 2022.

Som vinner var den Sveriges bidrag i Eurovision Song Contest 2022 i Torino. «Hold Me Closer» vant i semifinale 2 torsdag 12. mai, og endte til slutt på fjerdeplass i finalen lørdag 14. mai.

Listeplasseringer

Referanser

Eksterne lenker 
 

 

Singler fra 2022
Sanger fra 2022
Sveriges bidrag i Eurovision Song Contest
Bidrag til Eurovision Song Contest 2022
Vinnere av Melodifestivalen